Равносметката на Борисов: Нашата оставка не донесе нищо добро
71| 6212 |30.12.2013
„2013-а е празна година”, така окачестви лидерът на ГЕРБ Бойко Борисов изтичащата година.
„Празна година. Ние спечелихме изборите, останахме в опозиция. Тези, които загубиха изборите – управляват. Никой не е доволен от положението, в което се намираме, защото да си загубил избори, а пък да се правиш на управляващ, трябва да имаш изкривен морал. В същото време, да си спечелил изборите и да си стоиш в опозиция, пък е много неестествено за избирателите, които са гласували най-много за тази партия. От февруари до декември, не са спрели протестите. Това са хиляди, хиляди на ден. Ако се превърнат в работни часове, всичко това би дало много продукт”, коментира Борисов пред „Фокус”.
„Само работата може да спаси България. А когато толкова хора са по площадите, толкова много човекочаса работа се губи, когато бидейки пък по площадите затрудняват движението на други, които отиват на работа, предизвикват закъснения, сътресения, обходни маршрути, повече нерви и разход на горива, това не е добре за една държава. Ние сме малко хора, които работят. И затова аз дадох оставка февруари. България трябва да се развива в спокойна среда и за хората, и за бизнеса, и да се работи, и продуктът да може да стига и за пенсии, и за заплати и за всичко останало. Цяла година, затова казвам празна година, цяла година премина под това ще има ли оставка правителството, няма ли да има”, посочи лидерът на ГЕРБ.
„За съжаление, няма такова събитие през годината, което да е донесло добро. Нито нашата оставка донесе нещо по-добро, нито новото правителство донесе нещо добро. Нито в края на краищата и протестите донесоха резултат някакъв - да падне това правителство. Държавата премина тази година на един празен ход”, посочи Бойко Борисов.
Борисов: Доган и Местан ще хвърлят и Орешарски на кучетата 46| 6605 |14.12.2013 Б.Борисов: Обичаме се с Реформаторите, обречени сме да сме заедно 56| 6137 |13.12.2013 Борисов: Орешарски ще бъде заварчик на несъществуващ газопровод 73| 8852 |07.12.2013 Борисов: Няма да наричам Орешарски повече премиер 137| 7912 |16.11.2013
Турция пак с апетити към Варна и Кърджали 14| 4766 |17.10.2019